CELEX: 32012R1125
Language: hr
Date: 2012-11-26 00:00:00
Title: Provedbena uredba Komisije (EU) br. 1125/2012 od 26. studenoga 2012. o razvrstavanju određene robe u kombiniranu nomenklaturu

02/Sv. 022
            
            
               HR
            
            
               Službeni list Europske unije
            
            
               260
            
         32012R1125
   
               L 331/9
            
            
               SLUŽBENI LIST EUROPSKE UNIJE
            
            
               26.11.2012.
            
         
      PROVEDBENA UREDBA KOMISIJE (EU) br. 1125/2012
   od 26. studenoga 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera koje su u vezi s robnom razmjenom.
            
         
               (3)
            
            
               U skladu s navedenim Općim pravilima, robu opisanu u stupcu 1 tablice iz Priloga treba razvrstati pod odgovarajuće oznake KN iz stupca 2, a na temelju razloga iz stupca 3 navedene tablice.
            
         
               (4)
            
            
               Primjereno je da se, u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik u razdoblju od tri mjeseca može i dalje pozivati na obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba opisana u stupcu 1 tablice u Prilogu razvrstava se u kombiniranu nomenklaturu sukladno odgovarajućoj oznaci KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. studenoga 2012.
      
         
            Za Komisiju U ime Predsjednika
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
   
      (2)  SL L 302, 19.10.1992., str. 1.
   
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Ručni uređaj s mikro procesorom (takozvani „elektronski pištolj za vrući zrak”), za stvaranje temperatura između 50 i 630 °C, maksimalne nazivne snage 2 000 W i okvirnih dimenzija 26 x 20 x 9 cm.
               Uređaj se sastoji od:
               
                           —
                        
                        
                           elementa grijanja,
                        
                     
                           —
                        
                        
                           ventilatora s motorom s tri različite brzine,
                        
                     
                           —
                        
                        
                           zaslona za prikaz temperature.
                        
                     Uređaj koriste obrtnici, na primjer za skidanje boje, smanjivanje cjevovoda za kablove, oblikovanje PVC-a, mekano lemljenje, zavarivanje i spajanje plastičnih cijevi i štapova i zavarivanje folije.
               (*) Vidjeti sliku.
            
            
               8419 89 98
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature, napomenom 5. poglavlju 84. i tekstom oznaka KN 8419, 8419 89 i 8419 89 98.
               S obzirom da je uređaj osmišljen za uporabu obrtnicima i nije za upotrebu u kućanstvima, isključuje se razvrstavanje pod tarifnim brojem 8516 kao elektrotehnički uređaj za uporabu u kućanstvima.
               Uređaj odgovara opisu oba tarifna broja 8419 i 8467. U skladu s napomenom 2. poglavlju 84., isključuje se razvrstavanje pod tarifnim brojem 8467 kao alat za ručno rukovanje, s ugrađenim elektromotorom.
               Uređaj se stoga razvrstava pod oznaku KN 8419 89 98 kao uređaj za obradu materijala postupkom koji uključuje izmjenu temperature.
            
         
               
                           (*)
                        
                        
                           Slika je isključivo informativne naravi.